Sekolah Menengah Kebangsaan Tendong

Sekolah Menengah Kebangsaan Tendong atau nama ringkasnya SMK Tendong, merupakan sebuah sekolah menengah kebangsaan yang terletak di Tendong, Pasir Mas, Kelantan.

Pada 2009, Sekolah Menengah Kebangsaan Tendong memiliki 879 pelajar lelaki dan 826 pelajar perempuan, menjadikan jumlah keseluruhan murid seramai 1705 orang. Ia mempunyai seramai 110 orang guru.2009

Sejarah
Penubuhan
Sekolah ini mula dibuka pada Januari 1965 yang menumpang di bangunan Sekolah Kebangsaan Tendong (Sekolah Kebangsaan Othman Talib). Pada mulanya dikenali sebagai Sekolah Aneka Jurusan. Ini bersesuaian dengan dasar kerajaan pada masa itu untuk menjadikan sesebuah sekolah itu mempunyai beberapa jurusan/aliran pengajian.Sekolah ini telah memilih jurusan pertanian sebagai aliran pengajiannya. Kemudian, nama sekolah ini ditukar kepada Sekolah Menengah Tendong kerana kerana matlamatnya untuk pelajar-pelajar tingkatan satu hingga tingkatan 3 sahaja.

Perkembangan Fizikal
Pada peringkat awal penubuhannya, sekolah ini hanya menumpang dibangunan Sekolah Kebangsaan Tendong. Pada tahun 1970, barulah sekolah ini mempunyai bangunan sendiri. Pada mulanya hanya ada dua blok bangunan untuk kegunaan pentadbiran dan pembelajaran. Kini (2012), sekolah ini berkembang pesat dari segi fizikalnya. Ia mempunyai 12 blok bangunan iaitu 2 blok bangunan 3 tingkat,3 blok bangunan 2 tingkat, 2 blok bangunan 4 tingkat,1 blok bangunan 1 tingkat, 1 blok bangunan 1 tingkat pusat sumber, 1 blok bangunan 1 tingkat APD, 1 blok bangunan 1 tingkat (Pendidikan Seni, SAL, Unit Matematik), 1 bangunan dewan besar, 1 musalla, dataran yang bernama "Al-Falah" dan 1 bangunan makmal komputer 2 tingkat.

Guru
Encik Othman B Ismail, guru besar yang pertama sekolah ini dan dibantu oleh 2 orang guru iaitu En Zakaria B Awang Ngah dan Cik Khoo Kin Lai. Pada tahun 1970 bilangan guru, telah bertambah daripada 12 kepada 14 orang. 5 tahun kemudian guru di sekolah ini telah bertambah menjadi 43 orang. Tahun 1985 terdapat 58 orang guru, bertambah seramai 44 orang setelah 20 tahun sekolah ini dibuka. Kini 2003 terdapat 106 orang guru sedang bertugas di Sekolah Menengah Kebangsaan Tendong.

Pencapaian 

 Alamat
Sekolah Menengah Kebangsaan Tendong
Tendong 
17030, Pasir Mas
Kelantan,  
Telefon =  6097198429
Fax       = 6097191449

 Pautan luar 
 Sekolah Menengah Kebangsaan Tendong


Tendong
Tendong